  Майя Бывальцева Алнаш ёросысь Байтэрек гурт 2022-тӥ арын Финн-угор дуннелэн лулчеберет шоркарез луон понна вожвылъяське. 14-тӥ инвожое ӵектослэн командаез программаенызы калыккуспо жюриез тодматӥзы. Со сярысь Байтэрекысь лулчеберетъя центрлэн кивалтӥсез Виталий Тарасов «ВКонтакте» мерлыко вотэсысь бамаз ивортӥз. Куриськонзэс гуртоос туэ оштолэзе дасязы, отын вань ужрадъёссы, фестивальёссы, ӵектосъёссы сярысь веразы. Байтэрек сяна, дано ним понна Марий Элысь Горномарийской ёросысь Еласы (Йоласал) черкогурт вожвылъяське Финн-угор дуннелэсь 2022-тӥ арлы лулчеберет шоркарзэ 18-тӥ инвожое Тартуын Финн-угор калыкъёслэн тямысэтӥ конгрессазы ялозы. Тодэ вайытом, 2021-тӥ арын дано нимез Эстониысь Абья-Палуоя кар нуллэ. 2014-тӥ арын финн-угор дуннелэн нырысетӥез лулчеберет шоркарез Шаркан ёросысь Быгы гурт луиз. Тегъёс: Мерлык Удмуртия удмуртъёс Алнаш финн-угоркалыкъёс  